דוד יוסף

הרב דוד יוסף (נולד בי"ד באב תשי"ז, 10 באוגוסט 1957) הוא הרב הראשי לישראל ("הראשון לציון"). ראש כולל ובד"ץ יחוה דעת. מחבר סדרת הספרים הלכה ברורה, שו"ת אוצרות יוסף ועוד. שימש כרבה של שכונת הר נוף בירושלים וכחבר מועצת חכמי התורה של מפלגת ש"ס. נולד ב-1957, בנם התשיעי של מרגלית והרב עובדיה יוסף. למד בישיבת אור ישראל לצעירים, שנה בישיבת פוניבז' ולאחר מכן בישיבת חברון כנסת ישראל. בתקופת לימודיו בישיבת חברון הכיר את אריה דרעי ובין השניים נקשרה ידידות רבת שנים, שבאה לידי ביטוי בתמיכתו באריה דרעי במאבק הפנימי במפלגת ש"ס, ובמאבק על לבו של אביו למען השבתו של דרעי לתפקיד יו"ר התנועה. ב-1 באפריל 1990 התחיל לכהן כרב שכונת הר נוף. הרב יוסף עומד בראש כולל ובית המדרש "יחוה דעת", המכשיר רבנים המשמשים בישראל ובמדינות אחרות, מיום הקמתו. מפעלו הספרותי העיקרי, שהחל בשנת תשנ"ט, הוא סדרת ספרי ההלכה "הלכה ברורה", שזכתה בפרס לספרות תורנית מטעם "מרכז מורשת מרן הרב מלובלין". סדרת הספרים שמונה נכון לשנת תשפ"ד 26 כרכים, מקיפה את רוב חלק אורח חיים שבשולחן ערוך. הספר מיועד לספרדים ואשכנזים כאחד. על כל סעיף בשולחן ערוך, מובאות ההלכות הקשורות לסעיף, עיונים בעומק ההלכה, טעמי ההלכה ומקורות ההלכה. הרב יוסף מוסר את השיעור שאביו נהג למסור במשך עשרות שנים בבית מדרשו "יחוה דעת" ביום ראשון. בעצרת הזיכרון לאביו במלאת השבעה הכריז הרב שלום כהן על צירופו של הרב דוד יוסף למועצת חכמי התורה של ש"ס. שומר על קשרים חמים והיווה איש קשר בין מועצת חכמי התורה של ש"ס לבין הרב שלמה משה עמאר והרב מאיר מאזוז. באוקטובר 2020 פרש מתפקידו כרב שכונת הר נוף, בעקבות עתירה לבג"ץ שהגישו נגדו התנועה הרפורמית ונשות הכותל בדרישה להעמידו לדין משמעתי בגין דברים חריפים שהטיח נגדן ונגד בית המשפט העליון ובגין קריאות להצביע בבחירות עבור תנועת ש"ס. בעקבות פרישתו, בית המשפט דחה את העתירה אולם הודיע כי הוא רואה את התבטאויותיו בחומרה, וכי "חזקה על הרשויות הנוגעות בדבר, כי ככל ש[הרב דוד יוסף] יבקש בעתיד להציג את מועמדותו לתפקיד בשירות המדינה, הרי שנסיבות עתירה זו יעמדו בפני הגורמים הרלוונטיים". על בסיס פסק־דין זה הוגשה עתירה נוספת בשנת 2024 בעקבות התמודדותו בבחירות לרבנות הראשית (עיי' להלן), אולם בג"ץ דחה אותה בשל היותה עתירה מוקדמת ותאורטית. באייר תש"פ פתח סוכנות כשרות בשם בד"ץ יחוה דעת. בפברואר 2023 הודיע על כוונתו להתמודד על משרת הראשון לציון בבחירות לרבנות הראשית. לדבריו, הוא התמודד בעקבות בקשתו של אביו לפני מותו. מפלגת ש"ס וחברי מועצת חכמי התורה הביעו את תמיכתם בו. נבחר ברוב של 72 תומכים לעומת 44 שתמכו במועמד הציוני-דתי הרב שמואל אליהו ו-21 שתמכו ברב מיכאל עמוס. הרב יוסף מתח ביקורת מספר פעמים על פסיקותיו של בית המשפט העליון בנושאי יהדות. בשנת 2017 אמר הרב יוסף דוויק (אנ'), רב בית הכנסת בוויס-מרקס, שיש להכיר בהומוסקסואלים ולקבלם; בתגובה אמר הרב יוסף שדבריו הם כפירה גמורה, וקבל על עצם העיסוק בנושא. הרב התבטא מספר פעמים נגד הציונות הדתית וכן התנגד לאמירת הלל ביום העצמאות. במהלך מלחמת חרבות ברזל הודיע על תמיכתו בעסקת השבויים. בעניין גיוס בני ישיבות אמר הרב יוסף שמי שלא לומד חייב להתגייס לצה"ל. בהקשר זה התבטא ש"אלה שמשתמטים מקיום מצוות, מסכנים את הקיום שלנו בארץ ישראל". בתמוז ה'תשפ"ד פרסם איסור בדבר לימוד בחינוך ממלכתי חרדי. נשוי לסופיה (אחותו של אליהו סויסה). מתגורר בשכונת הר נוף בירושלים, ואב לתשעה. "הלכה ברורה" - על שולחן ערוך אורח חיים. עד כה יצאו 26 כרכים, המקיפים את חלקים א-ב של השולחן ערוך (מסימן א - שז, וכרך על סימן שיח) וכן שני כרכים של קיצור שולחן ערוך. שו"ת אוצרות יוסף, שאלות ותשובות בנושאים אקטואליים, נדפס בסוף כל כרך של הלכה ברורה. "הלכה ברורה - אמירה לעכו"ם", אמירה לעכו"ם בשבת ושותפות עם עכו"ם בשבת, שלשה כרכים. "תורת המועדים" - הלכות המועדים, ה' כרכים "ציונים והערות"- על דברי הרמב"ם בשו"ת "פאר הדור". נדפס על ידי מכון ירושלים וקיבל הסכמה מאביו ומהרב אלישיב. "תורת הטהרה" - הלכות טהרת המשפחה, קיצור של פסקי אביו שנכתבו בסדרת הספרים טהרת הבית "אורחות מרן" - עדויות על הנהגותיו של אביו, לפי סדר השולחן ערוך. עד עתה יצאו שני כרכים על סדר היום (תשע"ו), וכרך שלישי על שבת (תשע"ח, שבת א'). "הגדה של פסח" - שיחות וביאורים, בתוספת דברים אשר שמע מאביו. נערך על ידי הרב יעקב פוזן. "ימים נוראים" - שיחות וביאורים, בתוספת שיחות ששמע מאביו וכן "אורחות מרן" - הנהגות מאביו בימים הנוראים. נערך על ידי הרב יעקב פוזן. "כי בא השמש" - ביאור על סוגיית בין השמשות ושיטת רבנו תם, וחיזוק שיטת אביו בעניין (תשע"ז). כולל קונטרס בנושא תוספת שבת. "טהרת הבית הקצר" - פסקי הרב עובדיה יוסף בהלכות טהרת המשפחה מתוך ספריו "טהרת הבית" ו"משמרת הטהרה" (תשע"ט). יחד עם נשיא מדינת ישראל בוז'י הרצוג ובנו בכורו עובדיה יוסף יחד עם אחיו הרב יצחק יוסף כותב במשרדו ביחוה דעת יחד עם נשיא ארגנטינה חאבייר מיליי יחד עם הרב שלמה משה עמאר אתר האינטרנט הרשמי של ישיבת יחוה דעת (באנגלית) אודי אשרי, החבר הכי קרוב של אבא, חדשות, 30 בדצמבר 1988 מוטי לוי‏, בנו של הרב עובדיה: "אריה דרעי צריך לשוב ולהנהיג", באתר וואלה, 23 במרץ 2011 חיים לב, הרב יוסף נגד שטבון, באתר ערוץ 7, 12 במרץ 2015 כל הכתבות על הרב דוד יוסף, באתר ערוץ 7 במחאה על ניצול הציבור הספרדי בידי מדינת משטרה, סרטון באתר יוטיוב (אורך: 01:35) דוד בן עובדיה יוסף (1957-), דף שער בספרייה הלאומית רשימת רבני שכונה, באתר היחידה הממשלתית לחופש המידע מעמד מפואר לכבודו של מייסד ה'דף היומי' וישיבת 'חכמי לובלין' מרן הגר"מ שפירא זצוק"ל, מתוך המבשר, 8 באוקטובר 2010 ישי כהן, ‏שיעורו השבועי של חבר 'המועצת' הגאון רבי דוד יוסף, באתר כיכר השבת, 28 בדצמבר 2015 הרב דוד יוסף צורף למועצת החכמים של ש"ס, באתר כיכר השבת, 13 באוקטובר 2013 יעל פרידסון, "המטומטמות האלו מניחות תפילין": עתירה לבג"ץ להעמיד את הרב יוסף לדין משמעתי, באתר ynet, 10 ביוני 2020 שלומי הלר, על רקע עתירת התנועה הרפורמית: הרב של שכונת הר נוף פרש מתפקידו, באתר כל העיר, 4 באפריל 2021 ישראל רובין, הגר"ד יוסף: "הפרקליטות אילצה אותי להתפטר מרבנות שכונת הר נוף", באתר רדיו קול חי, ‏22 באוקטובר 2022 עו"ד אורלי ארז-לחובסקי, עו"ד מיטל ארבל, עתירה למתן צו על תנאי, באתר המרכז הרפורמי לדת ומדינה, ‏10 ביוני 2020 בג"ץ 3775/20 התנועה הרפורמית - יהדות מתקדמת נ' נציב שירות המדינה, ניתן ב־3 במאי 2021 ביני אשכנזי‏, על הרבנות להשיב: האם דוד יוסף, שפרש כדי לא לעמוד לדין, יכול לכהן כרב הראשי לישראל?, באתר וואלה, 10 בספטמבר 2024; שלמה פיוטרקובסקי, ‏עתירה לבג"ץ: למנוע מהרב דוד יוסף להתמודד על כהונת הרב הראשי, בעיתון מקור ראשון, 10 בספטמבר 2024 איילת כהנא, ‏בג"ץ דחה את העתירה נגד מועמדות הרב דוד יוסף לתפקיד הרב הראשי, בעיתון מקור ראשון, 22 בספטמבר 2024 בג"ץ 17982/24 יו"ר נציגות בתי הכנסת הציוניים אילן קמינצקי נ' ועדת הבחירות לרבנים ראשיים לישראל, ניתן ב־23 בספטמבר 2024 ישי כהן, ‏חבר ה'מועצת' הגאון רבי דוד יוסף החליט להתמודד על תפקיד הראשון לציון, באתר כיכר השבת ישי כהן, הגר"ד יוסף: "לפני פטירתו מרן חייב אותי להתמודד | הוא אמר את זה גם לראשי ש"ס" • צפו, באתר כיכר השבת, 10 ביוני 2024 ישי כהן, ‏חברי המועצת חתמו על תמיכה; ש"ס צפויה להכריז על הגר"ד יוסף כמועמד למשרת הראש"ל, באתר כיכר השבת, 22 באוגוסט 2024; ישי כהן, ‏אריה דרעי: "פועלים בכל הכוח לבחירת הגר"ד יוסף למשרת הראש"ל", באתר כיכר השבת, 12 בספטמבר 2024 משה ויסברג ואברהם פריינד, הדרמה בבחירות לרבנות: אפשרות לקיום מועד ב' בעוד שבוע ימים, באתר בחדרי חרדים, 29 בספטמבר 2024 ישי כהן, ‏הגר"ד יוסף: "בית המשפט העליון ראש וראשון נגד היהדות", באתר כיכר השבת, 1 בפברואר 2016 מאת כתב עתי"ם, ‏דוד יוסף: עוד מעט אולי ישתמש ברק בתרסיס נגד כינים כנגד הדתיים, באתר גלובס, 14 בפברואר 1999 טלי פרקש, הרב קבע: "הומוסקסואליות היא לא סטייה" - והושעה, באתר ynet, 19 ביוני 2017 ישי כהן, ‏הגר"ד יוסף תוקף: דברי הרב יוסף דוויק - "כפירה גמורה", באתר כיכר השבת, 4 ביוני 2017 יהונתן גוטליב, הרב דוד יוסף שהשתלח בציונות הדתית יכהן כרב עיר?, באתר ערוץ 7, 6 בינואר 2021 מיכל לוי, הלל ביום העצמאות? "יום של פריצות", באתר ערוץ 7, 3 במאי 2017 הרב דוד יוסף למשפחות החטופים: "איחדתם את העם, זו זכות עצומה", באתר ערוץ 7, 22 בנובמבר 2023; הפסיקה של הרב עובדיה יוסף בעד עסקאות חטופים: "חובה לשלם כל מחיר", באתר כיפה, 22 בנובמבר 2023 חזקי ברוך, הרב דוד יוסף: מי שלא לומד תורה - שיתגייס, באתר ערוץ 7, 15 באפריל 2024 אברהם הלוי, ‏"יהודים שלא שומרים מצוות מסכנים את הקיום בישראל", באתר כיכר השבת, 9 ביולי 2010 ישי כהן, ‏חבר ה'מועצת' בגילוי דעת: "אסור להצטרף למוסדות הממ"ח", באתר כיכר השבת, 18 ביולי 2024